סתיו בגר

סתיו בגר (נולד ב-21 באוקטובר 1991) הוא מפיק מוזיקלי, מעבד, מלחין, זמר ומנהל אמנותי ישראלי.

בין הפקותיו הידועות השיר שני משוגעים – להיטו של הזמר הים תיכוני עומר אדם, ו-Toy של הזמרת נטע ברזילי – השיר שייצג את ישראל וזכה באירוויזיון 2018, שכתב, הלחין, הפיק ועיבד עם דורון מדלי.

שותף בכתיבת ובהלחנת השיר הוריקן של הזמרת עדן גולן, שהגיע למקום החמישי באירוויזיון 2024.

== ביוגרפיה ==
בגר נולד במושב דור לענת בגר ולאלברט בגר. הוא אחיינו של הזמר והגיטריסט מני בגר. אביו, אלברט בגר, הוא סקסופוניסט ג'אז, מרצה באקדמיה בירושלים, בעל תואר שני ודיסקוגרפיה של 15 אלבומים. את הזיקה למוזיקה קיבל סתיו בבית, ובגיל 14 החל ללמוד סאונד, סינתזה ותכנות אצל מורים פרטיים. בגיל 17–20 יצר מוזיקת טכנו ותקלט במסיבות במועדונים הגדולים בארץ. לאחר שהכיר את תום לואיס, די ג'יי נוסף בז'אנר הטכנו, הם חברו לפרויקט משותף בשם Kick The Habit. ההרכב ניגן דאבסטפ, אלקטרו ומוזיקת בייס, ובמשך חמש שנות קיומו פרסם מוזיקה בלייבלים בארצות הברית, באוסטרליה ובאנגליה והשיג עשרות מיליוני צפיות ברשת.

=== כמפיק ויוצר ===
לאחר מספר שנים כמוזיקאי תחת הרכבים וכותרות שונות החל לעבוד כמעבד, מפיק ומלחין של מוזיקת פופ. בתחילה עבד כטכנאי הקלטות עבור המפיק ינון יהל, לו עזר בהפקת השיר "גולדן בוי" של נדב גדג'. לאחר שיצא לדרכו העצמאית כמפיק וכמלחין, הפיק את הלהיט "זנזיבר" של טליסמאן, שזכה למיליוני צפיות, הגיע לראש המצעד השבועי של גלגלצ, וסימן את תחילת דרכו בתעשייה. מאז הפך סתיו בגר לאחד הכוחות המשמעותיים ביותר במוזיקה הישראלית, כששניים משיאיו נרשמים ב-2018 - כתיבתו, הלחנתו והפקתו של השיר "שני משוגעים" של עומר אדם, שהגיע למקום ראשון במצעד השנתי של גלגלצ, וכתיבתו, הלחנתו והפקתו של השיר "Toy" של נטע ברזילי, שזכה עבור ישראל באירוויזיון 2018. ב-30 במאי 2018, בגר זכה בפרס הוקרה מטעם דירקטוריון אקו"ם על הישג יוצא דופן בזירה הבינלאומית עם השיר "Toy", לצד דורון מדלי, נטע ברזילי ואבשלום אריאל. בנוסף בגר כתב והלחין עוד שירים לברזילי: "Bassa Sababa" ו-"Nana Banana". בגר כתב, הלחין והפיק את סינגל הבכורה של ים רפאלי שיצא לאור ביולי 2018 "שהכאב ימצא לו חברים".

בשנת 2020 הלחין ביחד עם נתן גושן, את השיר "Roots", אחד מארבעת השירים שהתמודדו על ייצוג ישראל באירוויזיון 2020.

ב-10 בפברואר 2022 הוציא את שירו הראשון כזמר, "הסדקים זה כל היופי" אותו כתב, הלחין והפיק. 

ב-3 באוגוסט 2023 הוציא את הסינגל "כל יום מחדש".<ref></ref>

במקביל להיותו מפיק מוזיקלי, סתיו בגר כתב והלחין להיטים רבים, בהם "למה ככה עצובה" של עידן רייכל, "חיים מאושרים" של נתן גושן ועדן בן זקן ו-"סיבובים" של עדן חסון.

== חיים אישיים ==
בגר ניהל זוגיות עם לירון כרקוקלי, חברה בצמד כרקוקלי, אותו מפיק ומנהל מוזיקלית.

== שירים בולטים ==

{| class="wikitable"
|+
!שנה
!אמן
!שיר
!מילים
!לחן
!מקור
|-
| rowspan="3" |2018
|נטע ברזילי
|Toy
|סתיו בגר, דורון מדלי
|סתיו בגר, דורון מדלי, ג'ק וייט
|<ref></ref>
|-
|ים רפאלי
|שהכאב ימצא לו חברים
| colspan="2" |סתיו בגר
|<ref></ref>
|-
|עומר אדם
|שני משוגעים
| colspan="2" |סתיו בגר, אליה רוסיליו
|<ref></ref>
|-
| rowspan="5" |2019
|נטע ברזילי
|באסה סבבה
| colspan="2" |סתיו בגר, נטע ברזילי, אבשלום אריאל
|<ref></ref>
|-
|נטע ברזילי
|ננה בננה
| colspan="2" |סתיו בגר, נטע ברזילי, נתן גושן
|<ref></ref>
|-
|כרקוקלי
|איפה הרומנטיקה
| colspan="2" |סתיו בגר
|<ref></ref>
|-
|אייל גולן, עדן בן זקן
|אלף כוכבים
| colspan="2" |סתיו בגר, עדן בן זקן, איתי שמעוני, רון ביטון
|<ref></ref>
|-
|כרקוקלי, מאור אדרי
|מי מחפש אותי
| colspan="2" |סתיו בגר, כרקוקלי
|<ref></ref>
|-
| rowspan="4" |2020
|עדן בן זקן, נתן גושן
|חיים מאושרים
|נתן גושן
|סתיו בגר, נתן גושן
|<ref></ref>
|-
|עידן רייכל
|למה ככה עצובה
| colspan="2" |סתיו בגר, עידן רייכל
|<ref></ref>
|-
|עדן חסון
|סיבובים
| colspan="2" |סתיו בגר, עדן חסון
|<ref></ref>
|-
|כרקוקלי
|פרפרים
| colspan="2" |סתיו בגר
|<ref></ref>
|-
| rowspan="3" |2021
|אייל גולן
|דפוק עם תעודות
| colspan="2" |סתיו בגר, רון ביטון
|<ref></ref>
|-
|אור עמרמי ברוקמן
|ורוד זוהר
| colspan="2" |סתיו בגר, אור עמרמי ברוקמן
|<ref></ref>
|-
|עדן חסון
|מדליקה לי הכל
| colspan="2" |סתיו בגר
|<ref></ref>
|-
| rowspan="5" |2022
|עדן בן זקן
|WTF
| colspan="2" |סתיו בגר, עדן בן זקן, רון ביטון
|<ref></ref>
|-
|אגם בוחבוט, הפשוטע
|בשורות טובות
| colspan="2" |סתיו בגר, הפשוטע, שיר הדס מאיר, רון ביטון
|<ref></ref>
|-
|נטע ברזילי, סטפן לגר
|מתמטיקה
| colspan="2" |סתיו בגר, רון ביטון, נטע ברזילי, סטפן לגר
|<ref></ref>
|-
|עדן חסון
|עד שתבואי עד אליי
|עדן חסון
|סתיו בגר, עדן חסון
|<ref></ref>
|-
|עדן בן זקן, אנה זק, נונו
|ראשון בבוקר
| colspan="2" |סתיו בגר, רון ביטון, עיליי אשדות, עדן בן זקן, נה זק, נונו
|<ref></ref>
|-
|2023
|רן דנקר
|כל מה שרציתי להיות
| colspan="2" |סתיו בגר, רון ביטון, רן דנקר
|<ref></ref>
|}

==קישורים חיצוניים==

* 
* 

==הערות שוליים==

קטגוריה:מוזיקאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:דור (מושב): אישים
קטגוריה:ישראלים שנולדו ב-1991